Diari Oficial de la Generalitat Valenciana


Sumari del DOGV 7756, del 08-04-2016 (2016/2192)

RESOLUCIÓ de 30 de març de 2016, del director general de l'Institut Valencià de Finances, per la qual es convoca la provisió temporal del lloc LRR08, assessor/a jurídico/a, de la Subdirecció Legal-Recuperacions-RRHH-RRII, mitjançant un procediment de cobertura externa.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7756

Data del DOGV
:   08-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2192


Data del document
:   30-03-2016

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 de març de 2016, del director general de l'Institut Valencià de Finances, per la qual es convoca la provisió temporal del lloc LRR08, assessor/a jurídico/a, de la Subdirecció Legal-Recuperacions-RRHH-RRII, mitjançant un procediment de cobertura externa. [2016/2192]  
La plaça LRR08, assessor/a jurídic/a, actualment es troba vacant, amb reserva de lloc de treball, ja que el seu titular ocupa de manera provisional la plaça LRR06, Responsable Staff Jurídic-RH, segons la Resolució del director general de l'Institut Valencià de Finances (d'ara en avant, IVF), de data 30 de desembre de 2015.  
Vista la memòria de data 22 de setembre de 2015 del cap del Staff Jurídic, segons la qual es manifesta la infradotació de mitjans personals d'aquest departament, que redunda en una major càrrega de treball del personal adscrit a aquest.  
Vista l'autorització relativa a la contractació de personal laboral temporal per part de la Direcció General de Pressupostos de data 18 de desembre de 2015.  
Vist l'informe de la responsable del Departament de Gestió Econòmica, Administrativa i Recursos Humans, de data 13 de gener de 2016, on es manifesta la no existència de personal fix en l'IVF que complisca els requisits per a accedir al lloc LRR08, assessor/a jurídic/a, que no es trobe ja adscrit a aquest departament.  
Vista la Resolució del director general de l'IVF de data 16 de març de 2016, per la qual es declara deserta i conclosa sense cobertura la convocatòria per a la provisió temporal urgent del lloc LRR08.  
Vist el que disposa l'article 8 del II Conveni col·lectiu per al personal laboral al servei de la Generalitat Valenciana, i fent ús de la facultat d'autoorganització del treball que té l'IVF, l'aplicació pràctica de la qual correspon al seu director general, en virtut del que disposa l'article 11 del Reglament d'organització i funcionament de l'Institut Valencià de Finances, aprovat pel Decret 15/2014, de 24 de gener, del Consell, i les facultats delegades per mitjà de l'acord del Consell General de l'Institut Valencià de Finances, de data 30 de març de 2009, resolc:  
  
  
Primer  
Convocar la provisió temporal urgent del lloc LRR08, assessor/a jurídic/a, de la Subdirecció Legal - Recuperacions - RRHH - RRII, per mitjà d'un procediment de cobertura externa.  
  
Segon  
Aprovar les bases de la convocatòria que figuren com a annex de la present resolució.  
  
Tercer  
Publicar la present resolució en el Diari Oficial de la Comunitat Valenciana i en la pàgina web de l'IVF http://www.ivf.gva.es.  
  
Contra aquesta resolució, que esgota la via administrativa, pot interposar-se un recurs contenciós administratiu davant del Jutjat Contenciós Administratiu de València en el termini de dos mesos comptats a partir de l'endemà de la seua publicació, tal com determinen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar un recurs de reposició en el termini d'un mes comptat a partir de l'endemà de la publicació de la present resolució, de conformitat amb allò que disposa l'article 116 de la Llei 30/1992, redactat d'acord amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.  
  
València, 30 de març de 2016.- El director general: Manuel Illueca Muñoz.  
  
Bases de la convocatòria per a la provisió temporal externa del lloc LRR08  
  
1. Identificació, funcions i requisits  
  
Núm. lloc: LRR08  
Denominació: Assessor/a jurídic/a  
Grup professional: Grup A  
Retribució complementària: 22E041  
Subdirecció: Legal - Recuperacions - RRHH - RRII  
Departament: Legal - RRHH  
Dependència funcional Responsable legal - RRHH  
Ocupant actual: Plaça amb reserva  
Funcions i tasques bàsiques: Realitzar, d'acord amb les directrius del responsable legal - RH, les activitats i tasques de caràcter tècnic necessàries per al desenvolupament de les funcions assignades al departament.  
Requisits: Títol de Llicenciat/a en Dret, o equivalent  
  
  
2. Terminis de presentació de sol·licituds  
El termini per a la presentació de sol·licituds serà de 10 dies hàbils, comptats a partir de l'endemà de la publicació d'aquesta convocatòria en el Diari Oficial de la Comunitat Valenciana (d'ara en avant DOCV).  
  
Els que desitgen formar part en aquestes proves selectives hauran d'omplir la sol·licitud que figura com a model en l'annex I de la present convocatòria i que es troba disponible en la pàgina web de l'IVF http://www.ivf.gva.es.  
Una vegada acabat el termini de presentació de sol·licituds, l'òrgan convocant dictarà una resolució que es publicarà en la pàgina web de l'IVF http://www.ivf.gva.es, de la relació provisional d'admesos i exclosos a la realització de les proves.  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir del següent al de la publicació de la relació provisional d'admesos i exclosos en la pàgina web de l'IVF http://www.ivf.gva.es, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú.  
  
En tot cas, a fi d'evitar errors i, en el supòsit de produir-se, possibilitar la seua esmena dins del termini i en la forma corresponent, els aspirants comprovaran no sols que no figuren arreplegats en la relació provisional d'exclosos sinó, a més, que els seus noms i dades consten correctament en les pertinents relacions d'admesos.  
Després d'haver transcorregut el termini anterior, vistes les al·legacions i esmenats els defectes, si escau, es dictarà una resolució que elevarà a definitiva la llista d'admesos i exclosos a la realització de les proves que es publicarà en la pàgina web de l'IVF http://www.ivf.gva.es.  
En la resolució per mitjà de la qual es faça pública la llista definitiva d'admesos a la realització de la prova corresponent a la fase d'oposició s'establirà, amb almenys 15 dies hàbils d'antelació, la data, el lloc de celebració i l'hora de començament de la prova.  
  
3. Sistema de provisió  
La present convocatòria té per objecte la selecció de personal, per mitjà del sistema de concurs-oposició, d'accés lliure, per a cobrir un lloc de treball del grup A.  
  
4. Desenvolupament del concurs oposició  
4.1. Fase d'oposició  
Atenent a les característiques del lloc a cobrir, i abans de l'aplicació del barem detallat en el punt 5, s'avaluarà els candidats per mitjà d'una prova selectiva eliminatòria, que consistirà a contestar per escrit un qüestionari de preguntes tipus test que versaran sobre les matèries següent: Dret Civil, i en especial Dret Mercantil i Concursal, Dret Processal, Dret Constitucional i Autonòmic, Administratiu, Hisenda Pública, Dret Públic del Sistema Financer i Dret Comunitari Europeu, matèries recollides en el temari que consta en l'annex II.  
La prova de coneixements es qualificarà amb una puntuació de fins a 60 punts, i caldrà obtenir un mínim de 30 punts per a superar-la.  
  
La prova de coneixements es realitzarà en el lloc, data i hora que s'establisca en la resolució per la qual s'aprova i publique en la pàgina web de l'IVF http://www.ivf.gva.es la llista definitiva d'admesos a la realització de la prova.  
El temps de realització d'esta prova serà d'aproximadament una hora.  
Els aspirants hauran d'observar en tot moment les instruccions dels membres del tribunal o del personal ajudant durant la celebració de les proves, amb vista a l'adequat desenvolupament d'aquestes. Qualsevol alteració en el desenvolupament normal de les proves, per part d'un o una aspirant, quedarà reflectida en l'acta corresponent, podent continuar aquest/a aspirant el desenvolupament de l'exercici amb caràcter condicional fins que el tribunal resolga sobre l'incident.  
Abans de l'inici de la prova, i sempre que s'estime convenient durant el desenvolupament d'aquesta, els membres del tribunal, els seus ajudants o assessors comprovaran la identitat dels aspirants per mitjà de la presentació del DNI, del passaport o del permís de conduir, sense que per a aquest efecte siguen vàlides les fotocòpies compulsades d'aquests documents.  
Els aspirants perdran el seu dret si es personen en el lloc de celebració de les proves quan ja s'hagen iniciat, o per la inassistència a aquestes, encara que es dega a causes justificades.  
Una vegada finalitzades les proves, el tribunal publicarà, en la pàgina web de l'IVF http://www.ivf.gva.es, la llista d'aspirants que les han superades, per ordre de puntuació total obtinguda en la prova selectiva, i que han de passar a la següent fase.  
4.2. Fase de concurs  
Només podran participar en la fase de concurs els aspirants que hagen superat la fase d'oposició.  
Aquests aspirants tindran un termini de cinc dies hàbils, a partir de l'endemà de la publicació en la web de l'IVF de la llista a què es referix l'apartat anterior, perquè presenten, obligatòriament, un currículum acompanyat de tots aquells documents acreditatius en la sol·licitud d'admissió.  
La puntuació màxima en la fase de concurs serà de 40 punts, que es distribuiran d'acord amb el barem que figura en el punt 5.  
Una vegada baremat, es publicarà en la pàgina web de l'IVF http://www.ivf.gva.es, una llista provisional dels aspirants amb la puntuació obtinguda en la fase de concurs, desglossada en els distints apartats del barem, i se'ls concedirà un termini de 10 dies hàbils perquè formulen les reclamacions que estimen pertinents en relació amb la baremació.  
  
4.3. Resultat del concurs oposició  
Una volta resoltes les possibles reclamacions, el tribunal per mitjà d'un anunci publicarà, en la seua pàgina web http://www.ivf.gva.es, la relació definitiva del concurs, així com la llista definitiva d'aspirants aprovats per ordre de puntuació total.  
Els casos d'empat es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició; si persistira l'empat aquest es dirimirà per la major puntuació obtinguda en l'entrevista; posteriorment en experiència professional; posteriorment en formació, i, finalment, en altres mèrits. Si persisteix l'empat, s'adjudicarà per sorteig.  
Serà necessari aconseguir una puntuació mínima de 50 punts, resultat de la suma dels obtinguts en la fase d'oposició i en la de concurs, perquè puga ser adjudicat el lloc.  
  
5. Barem  
S'aplicarà el barem detallat a continuació:  
5.a) Experiència professional: 15 punts  
1. Es valorarà l'experiència professional dels participants d'acord amb el barem següent:  
Per treballs realitzats en matèria de dret mercantil, en despatxos professionals d'assessorament jurídic, a raó de 0,20 punts per cada mes complet de servei en actiu, amb un màxim de 15 punts.  
Per treballs realitzats en llocs diferents a l'anterior, en funcions relacionades amb les de la plaça convocada, a raó de 0,10 punts per cada mes complet de serveis en actiu, amb un màxim de 8 punts.  
  
L'experiència professional s'acreditarà d'acord amb els criteris següents:  
Els treballs per compte d'altri, per mitjà del contracte de treball i certificació de l'empresa de les funcions desenvolupades, quan aquestes no puguen deduir-se dels termes del contracte, sense que s'admeta contradicció entre ambdós documents. En tot cas, serà obligatòria la presentació de la certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria convocada.  
Per al supòsit de professionals i autònoms, llicència fiscal o IAE, i certificació de col·legiació, quan procedisca, així com certificació o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponents a la categoria convocada. Quan siga procedent, i en substitució d'aquests documents, s'aportarà certificació oficial que acredite haver cotitzat en el règim especial o en la mutualitat corresponent.  
  
Els treballs per a administracions públiques s'acreditaran sempre per mitjà de certificació oficial de l'òrgan competent.  
En tot cas, la puntuació màxima a aconseguir per experiència professional, no podrà superar els 15 punts.  
5.b) Formació  
Aquest concepte es valorarà fins a un màxim de 15 punts, d'acord amb els criteris següents:  
1. Titulació acadèmica: màxim 3 punts.  
Per cada titulació acadèmica addicional, directament vinculada amb la plaça convocada (considerant-se en este supòsit com a titulacions a valorar les relacionades de manera directa amb l'economia, la comptabilitat, l'administració o el dret), de nivell igual o superior (doctorat) a l'exigit per a pertànyer al grup A, exclosa la que haja servit per a això: 1,5 punts. A aquests efectes es puntuarà el nivell més alt de titulació acreditada, entenent inclòs en aquest aquelles altres titulacions necessàries per a la seua obtenció.  
2. Cursos de formació i perfeccionament: fins a 7 punts.  
Es valorarà fins a 3 punts la formació genèrica del candidat, considerant com a tal els cursos de formació i perfeccionament de duració igual o superior a 15 hores, cursats o impartits per l'interessat, sobre matèries directament relacionades amb l'activitat de l'IVF, així com fins a 7 punts, la formació específica, valorant com a tal els cursos de formació i perfeccionament de duració igual o superior a 15 hores, cursats o impartits per l'interessat, que estiguen directament relacionats amb les funcions pròpies de la plaça convocada, i tot això d'acord amb l'escala següent:  
  
Cursos Genèrics Específics  
De 100 o més hores 2,00 punts 4,00 punts  
De 80 o més hores 1,50 punts 3,00 punts  
De 60 o més hores 1,00 punts 2,00 punts  
De 30 o més hores 0,50 punts 1,00 punts  
De 15 o més hores 0,25 punts 0,50 punts  
Límit parcial Fins a 3 punts Fins a 7 punts  
  
  
Només es valoraran per aquest concepte els cursos que hagen sigut convocats, organitzats o homologats per les administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, i també per entitats de reconegut prestigi en la matèria impartida.  
  
En cap cas es puntuaran, en aquest subapartat ni en l'anterior, els cursos de valencià i d'idiomes. Tampoc es valoraran en cap dels apartats d'aquest barem els cursos i/o assignatures o crèdits pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
En cap cas, s'adjudicarà cap puntuació per activitats de naturalesa diferent dels cursos, com ara seminaris, jornades, trobades, taules redones, debats o anàlegs.  
3. Valencià: màxim 3 punts.  
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:  
- Coneixement oral: 0,75 punts.  
- Grau elemental: 1,00 punts.  
- Grau mitjà: 2,00 punts.  
- Grau superior: 3,00 punts.  
La valoració del coneixement del valencià s'efectuarà puntuant exclusivament el nivell més alt obtingut.  
4. Idiomes comunitaris: màxim de 2 punts.  
Es puntuarà fins a un màxim de 2 punts, a raó de 0,40 punts per curs o la seua equivalència, si es tracta de cicles de l'Escola Oficial d'Idiomes, o dels nivells de coneixement d'idiomes reconeguts pel Consell d'Europa, segons l'escala següent:  
  
Cicle EOI Nivell EOI Consell d'Europa Descripció Punts  
Elemental 1r curs A2 Bàsic 0,40 punts  
 2n curs 0,80 punts  
 3r curs B1 Intermedi 1,20 punts  
Superior 1r curs   
B2 1,60 punts  
 2n curs Avançat 2,00 punts  
  
  
La valoració del coneixement d'idiomes comunitaris s'efectuarà puntuant exclusivament el nivell més alt obtingut.  
5.c) Altres mèrits: màxim de 2 punts.  
En aquest apartat, s'avaluaran mèrits específics no valorats en altres apartats.  
5.d) Entrevista: màxim de 8 punts.  
L'entrevista, que tindrà caràcter obligatori, es puntuarà fins a un màxim de 8 punts. Tindrà com a objectiu contrastar l'adequació del perfil professional i aptituds del o de la concursant i les seues possibles iniciatives per al millor exercici de les funcions del lloc convocat.  
  
  
6. Composició de la comissió de selecció  
La comissió de selecció estarà composta pels membres següents:  
  
President: Manuel Illueca Muñoz, director general, o persona en qui delegue.  
Secretari: Francisco Javier Carrión Matamoros, responsable del Staff Jurídic-RH.  
Suplent: Ricardo Galiana Benito, assessor jurídic.  
Vocals:  
a. Javier Gomar Parra, subdirector Legal - Recuperacions - Relacions Institucionals.  
Suplent: Alejandra Gil Ginestar, responsable de Back Office.  
b. M.ª Jesús Rubio Lara, subdirectora d'Inversions Creditícies.  
Suplent: Susana Garín Alapont, responsable d'Anàlisi de Riscos.  
  
c. Vicente Daniel Ramón Falcó, com a representant dels Delegats de personal.  
Suplent: José Antonio Amador García.  
  
Correspon a la comissió de selecció les funcions relatives a la determinació concreta del contingut de les proves i a la qualificació de les aspirants, tant en la fase de l'oposició com en la fase del concurs, així com, en general, l'adaptació de totes les mesures que siguen necessàries amb vista al desenvolupament correcte de les proves.  
  
7. Nomenament de personal laboral temporal  
Després de concloure el procés de selecció, el director general de l'IVF, dictarà una resolució, procedint al nomenament de la persona que haja obtingut la millor puntuació resultant del concurs oposició, com a personal laboral temporal de l'IVF, per mitjà d'un contracte d'interinitat, per a l'exercici de les funcions assignades al lloc LRR08, assessor/a jurídic/a.  
La duració del contracte, que inclourà un període de prova de quatre mesos, s'estendrà, bé fins que es produïsca la reincorporació del titular del lloc, bé fins que es procedisca reglamentàriament a la seua cobertura definitiva, sense perjudici del que disposa l'article 4.5 de la llei 10/2005, de 9 de desembre, de la Generalitat, d'Assistència Jurídica a la Generalitat.  
  
  
ANNEX I  
Sol·licitud d'admissió convocatòria provisió temporal externa del lloc LRR08  
  
Dades personals  
Nom i cognoms:  
Data de naixement:  
Nacionalitat:  
Sexe:  
DNI:  
Domicili:  
Dades professionals  
  
Data ingrés Data cessament Empresa Lloc  
   
   
   
  
  
Títols acadèmics oficials  
 Data expedició  
   
   
  
  
Estudis de postgrau  
 Data expedició  
   
   
  
  
Idiomes  
 Títol  
Valencià   
Anglés   
Altres   
  
  
Altres mèrits  
  
  
  
  
  
  
València, ... d ... de 2016  
(Firma)  
  
El/la firmant: sol·licita ser admés/essa al procés de provisió del lloc LRR08. Declara que són certes les dades consignades en aquesta sol·licitud i que compleix tots i cada un dels requisits de la convocatòria, i que es compromet a provar documentalment tots aquests en qualsevol moment del procés.  
  
INSTITUT VALENCIÀ DE FINANCES (Subdirecció Legal - Recuperacions - RRHH - RRII)  
  
  
  
ANNEX II  
Temari convocatòria provisió temporal externa del lloc LRR08  
  
Dret civil  
Tema 1. La representació en el negoci jurídic. Representació directa i indirecta. Representació voluntària i legal. El poder irrevocable. L'autocontracte. La subsistència del poder extingit. Influència del temps en les relacions jurídiques. Còmput del temps. La prescripció i les seues classes. Examen especial de la prescripció extintiva. La caducitat.  
  
Tema 2. El dret real: naturalesa i caràcters. La seua diferència amb el dret de crèdit. La possessió: concepte i naturalesa jurídica. Classes de possessió. Adquisició, conservació, pèrdua i recuperació de la possessió. Efectes de la possessió. La protecció de drets reals de garantia; formes de garantia real. La penyora. L'anticresi. Concepte dels censos. El dret de superfície. Dret de sobreelevació i subedificació.  
  
Tema 3. El dret hipotecari. El Registre de la Propietat. Demarcació dels registres. Els llibres del registre; assentaments que es practiquen i les seues classes. Publicitat formal del registre. Els principis hipotecaris. Principi d'inscripció. Classes d'inscripció pels seus efectes. La inadmissibilitat dels documents no inscrits.  
Tema 4. Concepte i caràcters del dret real d'hipoteca. Tipus d'hipoteca en el dret espanyol. Constitució de les hipoteques voluntàries: capacitat, forma. Hipoteques constituïdes unilateralment. Béns hipotecables, no hipotecables i hipotecables amb especials modalitats. El concepte de tercer posseïdor. La venda de la finca hipotecada. Extensió de la hipoteca amb relació a la finca hipotecada i les obligacions que garanteix. Cessió i subrogació de crèdits hipotecaris, amb especial referència a la regulació de la subrogació i modificació de préstecs hipotecaris per entitats financeres. Obligacions que poden ser garantides amb hipoteca.  
  
Tema 5. El principi de rogació. La legitimació i el principi de legitimació registral. Abast i conseqüències substantives d'aquest principi. Els seus efectes processals: la protecció possessòria dels drets inscrits en la Llei d'Enjudiciament Civil. El principi de la fe pública registral. Requisits: examen de l'article 34 de la Llei Hipotecària. Excepcions a la fe pública registral.  
Tema 6. Efectes de la inscripció. Les condicions suspensives i resolutòries en relació al Registre de la Propietat. El preu ajornat: examen dels articles 10 i 11 de la Llei Hipotecària. El principi de prioritat: l'article 17 de la Llei Hipotecària. El principi de tracte successiu. Les prohibicions de disposar: els articles 26 i 27 de la Llei Hipotecària.  
  
Tema 7. Els drets inscriptibles en la legislació vigent. Drets que no poden inscriure's i drets que no necessiten ser inscrits. Anotació preventiva d'embargament.  
Tema 8. Hipoteques legals: la seua naturalesa. Prelació dels crèdits tributaris i la resta de crèdits de dret públic: la seua relació amb el Registre de la Propietat. Efectes de la hipoteca. L'acció real i l'acció personal en l'execució hipotecària. Judici executiu contra béns hipotecats. La venda extrajudicial. Procediment d'execució directa contra els béns hipotecats. Especialitats de l'acció d'execució hipotecària en cas de concurs.  
Tema 9. Efectes de l'execució hipotecària respecte dels tercers posseïdors i la resta de titulars de drets reals. Extinció i cancel·lació de les hipoteques. Prescripció de l'acció hipotecària. Concordança entre el Registre de la Propietat i la realitat jurídica: mitjans d'obtenir. Immatriculació: els seus modes. Doble immatriculació. Expedients de domini. Certificacions de domini. La represa del tracte. La hipoteca mobiliària i la penyora sense desplaçament de possessió.  
  
Tema 10. Obligacions i contractes. Teoria general, elements essencials, contingut, compliment i efectes. Especial referència als contractes de compravenda, préstec, mandat, societat i fiança.  
Tema 11. El retracte convencional i els retractes legals. La transmissió de crèdits; les seues causes. El contracte de cessió; requisits i efectes. Cessions especials; la cessió de crèdits litigiosos. El contracte de permuta. La concurrència singular de crèdits des del punt de vista del dret civil. Classificació i prelació de crèdits.  
  
Dret mercantil  
Tema 12. El concurs: la Llei Concursal. Pressupost subjectiu i objectiu del concurs. La interlocutòria de declaració de concurs. Efectes sobre els creditors, els crèdits i els contractes. Determinació de la massa activa. Les accions de reintegració patrimonial. La massa passiva i els crèdits contra la massa: classificació i pagament. El conveni: contingut i els seus efectes. Efectes de l'obertura de la fase de liquidació. Les causes de conclusió del concurs i la seua reobertura: efectes. La qualificació del concurs.  
Tema 13. Les societats de capital. Règim jurídic i normativa aplicable.  
Tema 14. Entitats de crèdit: bancs, caixes d'estalvi i cooperatives de crèdit. Institucions d'inversió col·lectiva. L'Institut Valencià de Finances.  
Tema 15. Títols de crèdit: concepte, caràcters i classes. Títols nominatius, a l'ordre i al portador. La lletra de canvi. El pagaré. El xec.  
  
Tema 16. Els mercats de valors: concepte i enumeració. Els subjectes dels mercats de valors. La Comissió Nacional del Mercat de Valors. Admissió d'efectes a cotització. Els valors representats per mitjà d'anotacions en compte. Contractes sobre valors admesos a negociació oficial. Contractes extraborsaris. Pignoració de valors. Ofertes públiques d'adquisició de valors. Regles de transparència de les societats cotitzades. Titulització creditícia i hipotecària.  
  
Dret processal  
Tema 17. Competència de la Generalitat Valenciana sobre administració de justícia. Composició dels òrgans jurisdiccionals. Règim dels jutjats i tribunals: abstenció i recusació. Les actuacions judicials: els seus requisits. Nul·litat dels actes judicials. Cooperació jurisdiccional. Les resolucions judicials. Els actes de comunicació a les parts; especial menció dels actes de comunicació a les administracions públiques.  
  
Tema 18. El procés civil. Principis informadors. Les parts en el procés civil; i la seua representació i defensa tècnica. El litisconsorci: les seues espècies i règim jurídic.  
Tema 19. Teoria de l'acció processal; acció, pretensió i demanda. La sentència. Els seus efectes jurídics: cosa jutjada formal i cosa jutjada material. Altres formes de terminació del procés: renúncia, desistiment, aplanament, transacció, satisfacció extraprocessal i mancança sobrevinguda d'objecte. La suspensió del procés. La caducitat. Eliminació del procés. Les costes processals. Impugnació del procés. Classes de recursos.  
Tema 20. L'execució forçosa. Disposicions generals en matèria d'execució. Títols executius. L'eficàcia a Espanya de les sentències dictades pels tribunals estrangers; referència a l'execució en l'àmbit comunitari.  
Tema 21. L'execució dinerària. Disposicions generals. Requeriment de pagament. L'embargament de béns. Terceries de domini i de millor dret. El procediment de constrenyiment. Particularitats de l'execució de béns pignorats. L'execució no dinerària. Execució de sentències en què es condemna les administracions públiques.  
Tema 22. El procés contenciós administratiu. Naturalesa de la jurisdicció contenciosa administrativa. Àmbit subjectiu i objectiu. Qüestions prejudicials. Competència objectiva i territorial. Tractament processal de la jurisdicció i competència. Mesures cautelars. Diligències preliminars en el procediment en primera o única instància: declaració de lesivitat i requeriment previ en litigis entre administracions públiques. Disposicions generals sobre terminis.  
  
Dret administratiu  
Tema 23. Fonts del dret administratiu. Jerarquia normativa. Els actes jurídics de l'Administració: públics i privats. Classificació dels actes administratius. L'executivitat dels actes administratius. La invalidesa dels actes administratius: nul·litat de ple dret i anul·labilitat. Les concessions: les seues classes i naturalesa jurídica. Els recursos administratius: concepte, classes i principis generals de la seua regulació.  
  
Tema 24. Contractació de les entitats públiques, de les societats i fundacions públiques i la resta de subjectes del sector públic que no siguen Administració pública.  
Tema 25. La responsabilitat patrimonial de l'Administració. Procediment general. Procediment abreujat. La responsabilitat de les autoritats i personal. Responsabilitat de l'administració per actes dels seus concessionaris i contractistes. La responsabilitat per actes legislatius. La responsabilitat penal de les persones jurídiques.  
Tema 26. Patrimoni de les administracions públiques: concepte i classificació. Béns de domini públic i béns patrimonials: concepte legal i principis relatius a aquests.  
Tema 27. L'Estatut Bàsic de l'Empleat Públic. La funció pública. Personal al servei de l'Administració: les seues classes. El sector públic valencià: entitats de dret públic, societats i fundacions.  
  
  
Dret financer i tributari  
Tema 28. El dret de les despeses públiques: la Llei General Pressupostària i la Llei d'Hisenda Pública de la Generalitat: principis generals i prerrogatives de la hisenda pública. Règim de la hisenda pública: drets econòmics i obligacions exigibles: prescripció de les obligacions.  
  
Tema 29. L'Impost sobre Societats. Impost sobre el Valor Afegit. Impost sobre Transmissions Patrimonials i Actes Jurídics Documentats. Tributació de les operacions societàries. Imposició de no residents.  
  
  
Dret comunitari europeu  
Tema 30. La Unió Europea. El dret originari: els tractats constitutius. El dret derivat: els reglaments, les directives i les decisions. La política de lliure competència. Els acords entre empreses. L'abús de posició dominant. Les empreses públiques i aquelles a les quals es concedisquen drets especials o exclusius. Les ajudes públiques. Ajudes compatibles. Examen de les ajudes per la Comissió.  
Tema 31. L'Administració pública i els principis d'estabilitat pressupostària. La Llei Orgànica 2/2012, de 27 d'abril, d'Estabilitat Pressupostària i Sostenibilitat Financera, i normativa de desplegament. El Sistema Europeu de Comptes 2010.